Ahmedabad News: अहमदाबाद में सीएए के विरोध में प्रदर्शन के लिए जमा हुए 81 लोग हिरासत में लिये गए - 81 people gathered for protest against caa in ahmedabad were detained | Navbharat Times
ELECTION_TOPBAND_1596615238379
81 people gathered for protest against caa in ahmedabad were detained
भाषा | Updated: 29 Dec 2019, 10:15:00 PM IST
अहमदाबाद, 29 दिसंबर (भाषा) संशोधित नागरिकता कानून (सीएए) और राष्ट्रीय नागरिक पंजी (एनआरसी) के खिलाफ यहां गुजरात विश्वविद्यालय के पास प्रदर्शन करने के लिए रविवार को जमा हुए 81 लोगों को हिरासत में ले लिया गया, जिनमें अनेक संस्थानों के छात्र शामिल हैं। पुलिस के अनुसार प्रदर्शन की अनुमति नहीं होने के कारण उन्हें हिरासत में लिया गया और बाद में जल्द ही छोड़ दिया गया। विभिन्न संगठनों के कार्यकर्ता, आईआईएम अहमदाबाद समेत कुछ शिक्षण संस्थानों के शिक्षक, कुछ ट्रेड यूनियन नेता और अन्य लोग प्रस्तावित स्थल पर शाम करीब 5 बजे प्रदर्शन के लिए जमा हुए। गुजरात विश्वविद्यालय थाने के निरीक्षक एच एम व्यास ने कहा, ‘‘पुलिस ने प्रदर्शन की इजाजत नहीं दी थी इसलिए उन्हें हिरासत में ले लिया गया।’’
Web Title 81 people gathered for protest against caa in ahmedabad were detained(Hindi News from Navbharat Times , TIL Network)